Jekelius-ház
A Jekelius-ház Brassó egyik legrégebbi fennmaradt épülete; a városerőd azon kevés házainak egyike, melyek sértetlenül vészelték át az 1689-es tűzvészt. 1848-ban Ferdinand Jekelius itt alapította meg gyógyszertárát, mely egy évszázadon át működött. Műemlék ház, a romániai műemlékek jegyzékében a BV-II-m-A-11540 sorszámon szerepel.

Története
A 16. századból származó lakóház a belvárosban, egy hajdani cisztercita kolostor helyén épült. Több szakaszban építették, reneszánsz és barokk elemekkel. Korához képest modern és ellenálló építmény volt, és ennek köszönhetően nem károsodott a tűzvészekben és földrengésekben.

1848-ban Ferdinand Jekelius szász patikus egyik földszinti üzlethelyiségben megalapította a Zur Hoffnung (A Reményhez) gyógyszertárat, mely Brassó hetedikként megnyílt patikája volt. A városlakók többnyire Aranyhal-patikának (Goldfischapotheke) nevezték, mivel a 20. század elejéig egy akvárium volt a bejáratnál. 1898-ban Ferdinand fia, Emil Jekelius vette át a gyógyszertár irányítását, 1922-ben pedig Emil veje, Erich Phleps.

A 20. század elején a ház két másik üzlethelyiségében voltak Hugo Gebauer írószer-kereskedő és Hans Meschendörfer könyvkereskedő üzletei, a belső udvarban pedig Oskar Netoliczka fényképész műhelye.

A Zur Hoffnung gyógyszertárat 1949 áprilisában államosították, majd megszüntették. A bútorokat és az egyéb berendezést az újonnan megalakult 1-es számú városi gyógyszertárba vitték, mely szintén a Kapu utcában volt. Az üzlethelyiségben egy ideig vendéglő üzemelt, jelenleg üresen áll; az épület többi részét lakóházként használják.

Leírása
A kétszintes Jekelius-ház a Kapu utca (Strada Republicii) és a Michael Weiss utca sarkán helyezkedik el. A korabeli épületekhez hasonlóan masszív falak, kis ablakok, és kevés külső díszítés jellemzi. Falait négy támpillér erősíti, egy az épület sarkán, három pedig a Michael Weiss utcai oldalán. Telke 324 négyzetméteres, melyet csaknem teljes egészében elfoglal; a lakásbejáratok egy kis belső udvarról nyílnak.

Képek

Érdekességek
A Jekeliusok régi brassói család voltak, családfájukat egészen Jeremias Jekel evangélikus reformátorig vezették vissza, aki Johannes Honterus kortársaként 1542-ben megtartotta az első brassói evangélikus istentiszteletet.
A Jekelius-házban több rejtekhelyet, befalazott szobát találtak, és egyes vélemények szerint további kincseket is rejt az épület.
A gyógyszertár diógyökér-furnérral borított bútorai annyira tetszetősek voltak, hogy a 20. század elején a Bécsi Patikamúzeum felajánlotta megvásárlásukat. Emil Jekelius azonban visszautasította az ajánlatot, a bútorokat pedig 1949 után kisajátította az állam, majd 1989 után kézen-közön eltűntek.
A Michael Weiss utca 13. szám alatt (az ún. Leo Greif-házban), a Jekelius-háztól 50 méterre működik a Dr. Jekelius bár, amelynek 19. századi szász gyógyszertárat idéző berendezése van, és az italokat Berzelius-poharakban szolgálják fel.

Jegyzetek

Források
 

Brassó építményei
Brassó megye műemlékei
Románia 16. századi építményei
A Jekelius-ház Brassó egyik legrégebbi fennmaradt épülete ; a városerőd azon kevés házainak egyike , melyek sértetlenül vészelték át azes tűzvészt.ban Ferdinand Jekelius itt alapította meg gyógyszertárát , mely egy évszázadon át működött . Műemlék ház , a romániai műemlékek jegyzékében a BV-II-m-A-11540 sorszámon szerepel . Története A századból származó lakóház a belvárosban , egy hajdani cisztercita kolostor helyén épült . Több szakaszban építették , reneszánsz és barokk elemekkel . Korához képest modern és ellenálló építmény volt , és ennek köszönhetően nem károsodott a tűzvészekben és földrengésekben . 1848-ban Ferdinand Jekelius szász patikus egyik földszinti üzlethelyiségben megalapította a Zur Hoffnung ( A Reményhez ) gyógyszertárat , mely Brassó hetedikként megnyílt patikája volt . A városlakók többnyire Aranyhal-patikának ( Goldfischapotheke ) nevezték , mivel a század elejéig egy akvárium volt a bejáratnál.ban Ferdinand fia , Emil Jekelius vette át a gyógyszertár irányítását, ben pedig Emil veje , Erich Phleps . A század elején a ház két másik üzlethelyiségében voltak Hugo Gebauer írószer-kereskedő és Hans Meschendörfer könyvkereskedő üzletei , a belső udvarban pedig Oskar Netoliczka fényképész műhelye . A Zur Hoffnung gyógyszertáratáprilisában államosították , majd megszüntették . A bútorokat és az egyéb berendezést az újonnan megalakultes számú városi gyógyszertárba vitték , mely szintén a Kapu utcában volt . Az üzlethelyiségben egy ideig vendéglő üzemelt , jelenleg üresen áll ; az épület többi részét lakóházként használják . Leírása A kétszintes Jekelius-ház a Kapu utca ( Strada Republicii ) és a Michael Weiss utca sarkán helyezkedik el . A korabeli épületekhez hasonlóan masszív falak , kis ablakok , és kevés külső díszítés jellemzi . Falait négy támpillér erősíti , egy az épület sarkán , három pedig a Michael Weiss utcai oldalán . Telkenégyzetméteres , melyet csaknem teljes egészében elfoglal ; a lakásbejáratok egy kis belső udvarról nyílnak . Képek Érdekességek A Jekeliusok régi brassói család voltak , családfájukat egészen Jeremias Jekel evangélikus reformátorig vezették vissza , aki Johannes Honterus kortársakéntben megtartotta az első brassói evangélikus istentiszteletet . A Jekelius-házban több rejtekhelyet , befalazott szobát találtak , és egyes vélemények szerint további kincseket is rejt az épület . A gyógyszertár diógyökér-furnérral borított bútorai annyira tetszetősek voltak , hogy a század elején a Bécsi Patikamúzeum felajánlotta megvásárlásukat . Emil Jekelius azonban visszautasította az ajánlatot , a bútorokat pedigután kisajátította az állam , majdután kézen-közön eltűntek . A Michael Weiss utca szám alatt ( az ún . Leo Greif-házban ) , a Jekelius-háztólméterre működik a Dr . Jekelius bár , amelynek századi szász gyógyszertárat idéző berendezése van , és az italokat Berzelius-poharakban szolgálják fel . Jegyzetek Források Brassó építményei Brassó megye műemlékei Románia századi építményei